**Мұстафа Кемал Ататүрік – әлемдегі он ұлы көшбасшының бірі**

Әскери мектепті үздік оқығаны үшін оған екінші «Кемал» есімі берілген екен. Ал «Ататүрік» (қуатты, күшті адам) есімі (тегі) 1936 жылы елде тек қоюға қатысты заңнамаға қол қойылғанда беріліпті. Әскери оқуын тәмамдағаннан кейін Сирияда және Францияда қызметте болады. Содан кейін елге қайтып, Қорғаныс министрлігінде қызмет етеді. Ол француз және неміс тілдерін жетік білген. Еуропа мәдениеті мен ділін жақсы таныған тұлға болды. Сол себепті түрік елін Еуропа мәдениетімен сабақтастыра дамытуды мақсат етті. Лондонның «Тайм» журналында Ататүрік туралы былай жазылады: «Ол өз елін интеллектуалды бағытпен, әскери тұрақты құрылыммен, тарихи дәстүрге қарамай қатаң тәртіп негізінде дамумен қамтамасыз ете алды. Ол елдің өте қиын жағдайына қарамастан, тізгінді жоғары көтерді. Ол әрі жауынгер, әрі дана саясаткер бола білді».   
 Расында, оның сол заманғы саяси ұстанымдары мен әскери тәртібі қазіргі Түркияны дамыған елдердің біріне айналдырып отыр. Тіпті Ататүріктің ел астанасын Стамбұлдан Анкараға өзгерткен кездегі жаңа қаланың жағдайын сипаттаудың өзі мүмкін емес еді. Бастыпқыда саяси отырыстар мен парламенттік басқосулар қоғамдық білім беру орталықтарында (мектеп, медреселерде) ұйымдастырылған екен.  
2000 жылы тағы да сол ағылшындардың «Тайм» журналы «ХХ ғасырдың 100 ықпалды тұлғасы» тізімін жариялайды. Сол тізімнің «Көшбасшылар» тізімінде Уинстон Черчиллден кейінгі орында Кемал Ататүрік болды. Мұның бәрі босқа жіберілген мақтаулар емес. Ол расында елі үшін айтарлықтай еңбек еткен тұлға еді.  
 1920 жылдың сәуірінде сайлау нәтижесі бойынша Анкарада жаңа парламент (меджлис) – Түркияның Ұлы Ұлттық жиналысы өз жұмысын бастады. Жиналыс М.Кемалды төраға етіп сайлады. Сол жылғы қыркүйекте, соғыс қызу жүріп жатқан кезде М.Кемал Ұлы ұлттық жиналыстың қарауына “саяси, экономикалық, әкімшілік және әскери мәселелерді қамтитын басқаруды жүзеге асыру бағдарламасын” ұсынды. Алғаш рет “Түрік мемлекеті” деген ұғым енгізілді. Сөйтіп, Осман империясынан аты да, заты да бөлек жаңа геосаяси субъектінің дүниеге келуі заңды тұрғыдан бекітілді.

Тіл революциясы ресми түрде 1928 жылы басталды. Көп ұзамай араб әліпбиін латын әліпбиіне ауыстыру жөнінде шешім қабылданды. Ұлттық жиналыстың көптеген мүшелері жаңа әріптерді бес жылдың ішінде бірте-бірте енгізуді жақтады. Алайда Кемалдың тізеге салуымен әліпби реформасы үш айдың ішінде жүзеге асырылды! Ұлттық жиналыс түрік әліпбиін енгізетін және 1929 жылғы 1 қаңтардан бастап араб әліпбиін қолдануға тыйым салатын заң қабылдады.

Жаңа әліпби түрік тілінің ерекшеліктерін танытуға әлдеқайда бейімдірек еді. Жаңа ұрпақты араб әріптерін үйренуден құтқара отырып, әліпби реформасы оларды оттомандық өткен күннен, оның мәдениеті мен құндылықтар жүйесінен жұлып алуға тиісті еді.

Тіл араб-парсы кірме сөздерінен түбірлі түрде тазарып, олардың орнын түрікше баламалары алмастырды. Осы мақсатпен Мұстафа Кемал 1932 жылы тіл қоғамын құрды. Қоғам тілден алынып тасталатын жат сөздердің тізімін жасап, жариялады. Зерттеушілер олардың орнына түрік диалектілерінен, өзге түркі тілдерінен, көне мәтіндерден баламалы басқа сөздер іздестірді.

Кемалдық жаңартудың сипатты белгілерінің бірі түрік қоғамы өмірінің барлық қырларын батыстандыруға ұмтылу болды. Бұл ұмтылыс сондай-ақ киім-кешекті және жүріс-тұрыс қалпын өзгертуді, ататек енгізуді де қамтыды.

Кемалшылардың Осман дәуірінен қол үзуін көрсеткен алғашқы қадамдардың бірі мемлекет астанасын Ыстамбұлдан Анкараға көшіру болды.

Ол кезде Ыстамбұл десе алдымен еске Осман империясы сарт ете қалатын. Османшылдық түріктердің өзінің мұсылман уммасына – сұлтан-халифтің барша билігін мойындайтын ондаған миллион мұсылмандар қауымына сіңіп кетуін жоққа шығармайтын. Анадолы революциясы кезеңінде Ыстамбұлда өз халқына өзі соғыс жариялап, ұлттық мүддені сатып кеткен сұлтан үкіметі тұрған болатын. Оның үстіне Ыстамбұлдың космополиттік сипаты бар: әлі күнге дейін қала халқының едәуір бөлігін гректер, еврейлер, армяндар құрайды. Ол кезде Ыстамбұлда компра­дорлық буржуазияның ұстанымы мықты еді. 1920-шы жылдарға дейін текті де бай түріктер өздерін османдар дегенді ұнататын, түріктер деп олар Анадолы даласының шаруаларын атайтын.

1935 жылдың 1 қаңтарынан ататек енгізілді. Түріктердің көпшілігі өздерінің ататектерін өздері ойлап тауып алды. Қарапайым халық онша бас қатырып жатпай, ататегін кәсібіне, тұрған жеріне, туған жеріне қаратып шығара берді. Алғашқылардың бірі болып Мұстафа Кемалдың өзі де ататек алды. Ұлы ұлттық жиналыс оған Ататүрік деген ататек берді. Осы заманғы Түркия тарихында бұл ататекке ең лайықты адам Мұстафа Кемал екендігін мойындау керек.

Ататүрік тұлғасының ауқымдылығы елді өзгертіп жіберген жаңарыстардың ауқымына сай. Оның бүкіл өмірі қарағайға қарсы біткен бұтақтай.

Ататүрік – жеңіліс білмеген қолбасшы, қатал жауынгер, дана саясаткер, ғажайып ұйымдастырушы, батыл реформатор, патриот, ұлтқа әке болған ұстаз. Әрбір ірі тарихи қайраткер сияқты, оның да бітімі бөлек. Ол саяси тұрғыдан сыпайы ұғым-түсініктердің қасаң қалыпты шек-шеңберіне сыймайтын, кәдуілгі кісі кейпіне келмейтіндей тым ұлы адам еді.

Ататүрік айтқан төмендегі көзқарастар да әлі күнге маңызын жойған жоқ.

- Жаңа Түркияның мәні — ұлттық егемендігінде!

- Жұртымыздың иесі және қоғамымыздың негізгі бөлігі — шаруалар.

- Түрік ұлтының табиғатына және ұлттық ерекшеліктеріне ең сай басқару жүйесі — республикалық басқару.

- Дүние жүзінде өмір сүрген және өмір сүріп отырған ұлттардың ішінде рухы жағынан шынайы демократ болып туған жалғыз ұлт ТҮРІКТЕР екеніне әбден сенулеріңізге болады.

- Бізге шабыт көктен, я ғайыптан келген жоқ, біз оны өмірдің өзінен алдық.

- Жолда кетіп бара жатқан жолаушының көкжиекті ғана көруі жеткіліксіз. Міндетті түрде ол көкжиектің арғы жағын көруі және білуі керек.

- Бостандық және тәуелсіздік — менің мінез-құлқым. Мен ұлтымның және ұлы бабаларымның ең құнды мұрасы — тәуелсіздікке құштарлық сезімі кеудесін кернеген адаммын.

- Мен диктатор емеспін. Менде күш бар екендігі айтылып жүр. Әрине, бұл дұрыс. Менің ойға алып, орындалмаған нәрсем жоқ. Өйткені, мен зорлықпен және мейірімсіздікпен әрекет етуді білмеймін. Мен адамдарды ренжіту емес, олардың жүрегін жаулап алу арқылы билік жүргізуді қалаймын.

Ататүрік былай дейді: «Мен үшін ең ұлы қорғаныс ұясы, ең ұлы көмек көзі — ұлтымның кеудесі. Сондықтан да мен ұлтымның кеудесін ешкімге бастырмау үшін барымды саламын!»

Осымен қатар, Ататүрік өз ұлтына қатысты мынадай ойлар айтады:

«Мен қажет болса, ұлтым үшін өз өмірімді де қиямын!»

«Ұлтқа қожалық жасауға, қоқаңдауға болмайды! Ұлтқа тек қызмет ету керек! Ұлтқа қызмет еткен адам ғана ұлтқа басие бола алады!»

«Түрік ұлты деген сөз — түрік тілі деген сөз. Түрік тілі — түрік ұлтының ең қасиетті, ең киелі, ең иелі қазынасы. Түрік тілі — түрік халқының жүрегі, ақылы һәм ойы!»

«Біздің бәріміз парламент депутаты бола аламыз, министр бола аламыз, тіпті республика президенті де бола аламыз. Бірақ, өнер адамы бола алмаймыз. Сондықтан өнер адамы біздің (биліктегілердің) емес, біз өнер адамының қолынан сүюге тиіспіз!»

Ататүрік осы ойларды тек айтып қана қойған жоқ, оны орындаған да! Және қалай орындады десеңізші! Өз ұлтының мерейі мен мәртебесін көтере білген Ататүрік өзінің ақыл-ойы мен іс-әрекеті арқылы халық сүйіспеншілігіне бөленді. Халықтың ықыласына ие болды. Ататүріктің халық ықыласына бөленуінің сыры неде! Енді осы ретте қазақ оқырмандарын Ататүріктің өмірімен жөне қызметімен, саяси-идеологиялық ұстанымдарымен, көзқарасымен таныстыра кеткенді орынды көріп отырмыз.

Ататүрік Түркия Республикасының 10 жылдығына орай 1933 жылы еткен салтанатты жиында сөйлеген тарихи сөзінде былай деген:

«Бүгін Кеңестік Ресей – көршіміз, одақтасымыз. Бұған біз бүгін мұқтажбыз. Бірақ, ертең не боларын ешкім кесіп айта алмайды. Дәл Осман империясы сияқты, дәл Аустрия-Венгрия сияқты оның да ыдырауы мүмкін, бөлшектенуі мүмкін. Бүгін қолында мықтап ұстап отырған халықтары уысынан шығып кетуі мүмкін. Әлемде сонда жаңа тепе-теңдік орнайды. Міне, сонда Түркия не істейтінін білуге тиіс. Біздің бұл «досымыздың» билігінде тілі бір, наным-сенімі бір, өзегі бір бауырларымыз бар

Сол жылдарда болған бір жиында Ататүрік тағы да былай деген екен: «Мен ең алдымен біртұтас түрік ұлтшылымын! («Күллі түркі халықтарына ортақ ұлтшылмын!» дегені — Ф.Ә.) Солай тудым, солай өлемін. Түрік бірлігінің күндердің күнінде шындыққа айналатынына сенемін. Түрік бірлігіне (түркі халықтарының бірлігіне — ред.) сенемін. Ертеңнің тарихы өзінің жаңа кезеңдерін түрік бірлігімен бастайтын болады. Әлем бейбітшілік пен тыныштықты сол кезеңдерден табады».

Ататүрік түрік жастарына былай дейді:

«Ей, түрік жастары! Бірінші міндетің — түрік тәуелсіздігін, Түркия республикасын мәңгі сақтау және қорғау!

Тірлігіңнің және болашағыңның жалғыз негізі — осы. Бұл негіз — сенің ең қымбат байлығың. Болашақта да сені осы байлығыңнан мақұрым еткісі келетін ішкі, сыртқы жауларың болады. Күндердің күнінде тәуелсіздік пен республиканы қорғауға мәжбүр болсаң, міндетіңді орындау үшін өзің тап келген жағдайдың мүмкіндіктері мен шарттарынан сескенбеуің керек! Ол мүмкіндіктер мен шарттар өте қолайсыз болуы ықтимал. Тәуелсіздік пен республикаңа қастандық жасағысы келген жаулар бүкіл әлемде теңдесі жоқ жеңіске қол жеткізуі мүмкін…

Ей, түрік болашағының перзенті!Осындай ахуал мен шарттар астындағы сенің міндетің де түрік тәуелсіздігі мен республикасын құтқару болып табылады.Саған қажет күш-қуат — тамырларыңдағы асыл қанда!»

Елді зайырлы мемлекетке айналдырудың жолын тазарта отырып, кемалшылар исламдық ортодоксияға ашықтан ашық қарсы шықты. М.Кемал атам заманнан келе жатқан шейх-уль-ислам – мемлекеттің бірінші үлемі лауазымын жойып жіберді.

Ол адамдарға заңдар мен қоғамдық құрылым тәртібін әперді. Отбасылық қарым-қатынас жүйесін, киім-кешектегі ынтызарлық пен жүріс-тұрыс қалпын өзгертті. Ол елге жазу алып келді, белгілі бір дәрежеде жаңа тіл алып келді. Ол елдің ортасына түрік Ғарышының жаңа киелі орталығын – республикалық мемлекеттіліктің бейнесі болып табылатын жаңа астананы орнатты.

Ататүрік тек өз халқының, өз елінің ғана емес, бүкіл түрік («түркі» емес, түрік!) әлемінің ұлы презенттерінің бірі. Ол өзінің бүкіл саналы өмірін туған халқының жарқын болашағына, туған елінің тәуелсіздігіне, тұтастығына, бірлігіне, ана тілі мен ұлттық мәдениетінің дамуына, өркендеуіне арнады.

Түркияның тұңғыш президенті Мұстафа Кемал Ататүрік туралы Түркияда да, шет елдерде де кеп жазылған. Отанында оның есімі күні бүгінге дейін үлкен құрметке ие. Түркияда ғылыми зерттеулерді былай қойғанда, Ататүрік туралы жазылған естеліктердің, оған арналған өлең-жырлар мен дастандардың өзі том-том. Ол жайында көркем шығармалар, фильмдер, спектакльдер, музыкалық туындылар да жетерлік.

Түркияда Мұстафа Кемал Ататүрікті танымайтын түрік азаматы жоқ. Оның есімі кейінгі ұрпақтың мәңгі есінде, ал оның стратегиялық жоспары елдің басты бағыты болып табылады.  
 Қорытындылай келе, ағылшындардың «Тайм» журналы «ХХ ғасырдың 100 ықпалды тұлғасы» тізімін жариялайды. Сол тізімнің «Көшбасшылар» тізімінде Уинстон Черчиллден кейінгі орында Кемал Ататүрік болды. Мұның бәрі босқа жіберілген мақтаулар емес. Ол расында елі үшін айтарлықтай еңбек еткен тұлға еді.

1920 жылдың сәуірінде сайлау нәтижесі жиналысы бойынша М.Кемалды төраға етіп сайлады. Алғаш рет “Түрік мемлекеті” деген ұғым енгізілді.

Көп ұзамай араб әліпбиін латын әліпбиіне ауыстыру жөнінде шешім қабылданды.Жаңа әріптер енгізу бес жылға созылу керек болатын, алайдың Кемальдың бастауымен ол 3 айдың ішінде аяқталды. Тілді кірме сөздерден тазарту мақсатында Мұстафа Кемал 1932 жылы тіл қоғамын құрып, жат сөздер орнына жаңасдер пайда болды.

Кемалдық жаңартудың сипатты белгілерінің бірі түрік қоғамы өмірінің барлық қырларын батыстандыруға ұмтылу болды. Құлдық және феодалдық жүйедегі заңдар мен шариғат заңдарының күшін жойып, орнына қазіргі зайырлы, демократиялық билікті алып келді. Әйелдерге кең және тең құқық берді. Бұрын әйелдердің қоғамдық өмірге араласуы, білім алуы, жұмыс істеуі, шектеулі болса, Ататүріктің кезінде әйел қауымын жаппай сауаттандыру, оқыту, әлеуметтік мәселелерге араластыру, мемлекет қызметіне келтіру ісі қолға алынды. Сондай жағдайда ине түгілі, жіп өндіре алмайтын, ешбір өндірістік күші жоқ мемлекетте Ататүрік көптеген жаңа өндіріс орындарын, бірнеше ұшақ жасайтын зауыттар, қант және тоқыма зауыттарын ашты.Ол кісі билікке келгенде Түркияда бар жоғы 11 млн ғана халық болған. 1927 жылғы санақта 13 миллион, биліктен кеткенде 15-16 миллион халық болды. Халқының саны аз болса да, бүкіл әлем Ататүрікті мойындаған. Сол кездегі Кеңес Одағы, Еуропа елдері, АҚШ болсын оның пікіріне, саясатына ерекше мән беріп, онымен тату болуға әрекет жасаған. Ататүрік дүниеден озғанда өзімен байлық алып кеткен жоқ. Өз кіндігінен туған бала болмағанымен, асырап алған рухани балалары болды..   
 Дін саласында бүкіл елдегі суфизм тариқаттарына, барлық керітартпа діни ағымдарға тиым салды. Дегенмен Ататүрік Ислам дінін халыққа түсіндіруде үлкен ерлік жасады десек болады. Оның тапсырмасымен белгілі ғалым, муфти Мұхаммед Хамди бірінші рет Құранды түрікшеге аударған. Қазір Түркия халқының 99 пайыз мұсылман болып отыруы да Ататүріктің еңбегі.

Қолданылған әдебиеттер тізімі

1. «ТҮРІК ТІЛІ — ТҮРІК ХАЛҚЫНЫҢ ЖҮРЕГІ, ОЙЫ!» <http://abai.kz/post/50211>  
   Мұстафа Кемал Ататүрік <http://engime.org/osimen-atar-atatrik-oz-ltina-atisti-minadaj-ojlar-ajtadi.html>
2. [Қазаққа да керек бір АтаТүрік](https://mtdi.kz/new/oku_adisteme/id/131/q/my-account/lost-password/index.html)
3. [[Ататүріктің түркі әлеміне сіңірген еңбегі қандай? - Abai.kz](https://www.zharar.com/index.php?story=%D0%B6%D0%B0%D2%A3%D0%B0+%D0%B6%D1%8B%D0%BB%20&do=search&subaction=search)](http://abai.kz/post/12353)
4. [Мұстафа Кемал Ататүрік ұстаз тұтқан алаш арысы - Міржақып ..](http://e-history.kz/kz/publications/view/1644)
5. [Айбарлы ататүрік | DalaNews](http://www.dalanews.kz/10160)
6. [Ататүрік – саяси келбет](https://stud.kz/referat/show/64922)
7. [Мінбер «Ататүрік](http://www.minber.kz/2010/02/%D0%B0%D1%82%D0%B0%D1%82%D2%AF%D1%80%D1%96%D0%BA/)»